บันทึกข้อความ

## ส่วนราชการ สำนักปลัด เทศบาลตำบลท่าวังตาล

**ที่** สป /2563 **วันที่**  มีนาคม 2563

**เรื่อง** รายงานผลโครงการฝึกอบรมพัฒนาศักยภาพคณะผู้บริหาร สมาชิกสภาเทศบาล พนักงานเทศบาล พนักงานจ้างเทศบาลตำบลท่าวังตาล ประจำปี 2563 หลักสูตร ให้ความรู้เพื่อปลุกจิตสำนึกและสร้างค่านิยมต่อต้านการทุจริต .

เรียน นายกเทศมนตรีตำบลท่าวังตาล

 ตามที่ นายกเทศมนตรีตำบลท่าวังตาลได้อนุมัติโครงการฝึกอบรมพัฒนาศักยภาพคณะผู้บริหาร สมาชิกสภาเทศบาล พนักงานเทศบาล พนักงานจ้างเทศบาลตำบลท่าวังตาล ประจำปี 2563 หลักสูตร ให้ความรู้เพื่อปลุกจิตสำนึกและสร้างค่านิยมต่อต้านการทุจริต มีวัตถุประสงค์เพื่อเป็นการเสริมสร้างความรู้ความเข้าใจในการป้องกันการทุจริต เสริมสร้างจิตสำนึก ค่านิยม พฤติกรรม วัฒนธรรมเรื่องความซื่อสัตย์สุจริตต่อต้านการทุจริตในการปฏิบัติงาน อันจะเป็นการเพิ่มประสิทธิภาพให้แก่องค์กร โดยฝึกอบรมในระหว่าง วันที่ 22 - 25 มกราคม 2563 ดังนี้

 วันที่ 22 มกราคม 2563

* รับฟังการบรรยายหัวข้อการปลุกจิตสำนึกและสร้างค่านิยมต่อต้านการทุจริต และ การแบ่งกลุ่มอภิปรายแลกเปลี่ยนความรู้แนวทางการป้องกันและปราบปรามทุจริต ณ เทศบาลตำบลท่าวังตาล

 วันที่ 23 มกราคม 2563

* ศึกษาดูงานและรับฟังการบรรยายด้านการดำเนินงานขององค์กรปกครองส่วนท้องถิ่นภายใต้ หลักธรรมาภิบาล การส่งเสริมและป้องกันการทุจริตในองค์กร ณ เทศบาลตำบลหนองพลับ อำเภอหัวหิน จังหวัดประจวบคีรีขันธ์
* ศึกษาดูงานและรับฟังการบรรยายการบริหารจัดการหลักธรรมาภิบาลและการจัดการบ้านเมืองที่ดี รางวัลพระปกเกล้า ประจำปี 2562 ด้านการเสริมสร้างเครือข่ายรัฐ เอกชน และประชาสังคม เพื่อมีส่วนร่วมตรวจสอบการดำเนินงานภาครัฐ ณ เทศบาลเมืองหัวหิน อำเภอหัวหิน จังหวัดประจวบคีรีขันธ์

 วันที่ 24 มกราคม 2563

* ศึกษาดูงานและรับฟังการบรรยายเรื่องป้องกันการทุจริตด้านองค์กรโปร่งใส ได้รับรางวัลองค์กรปกครองส่วนท้องถิ่นดีเด่นด้านการป้องกันการทุจริต จากคณะกรรมการป้องกันและปราบปรามการทุจริตแห่งชาติ ณ องค์การบริหารส่วนตำบลถ้ำรงค์ อำเภอบ้านลาด จังหวัดเพชรบุรี

 โดยมีผู้เข้ารับการฝึกอบรมรวมทั้งสิ้น 69 คน นั้น

 บัดนี้ โครงการฝึกอบรมฯ ดังกล่าว ได้ดำเนินการเสร็จเรียบร้อยแล้ว สำนักปลัดเทศบาลจึงจัดทำรายงาน ผลการดำเนินงานโครงการฝึกอบรมพัฒนาศักยภาพคณะผู้บริหาร สมาชิกสภาเทศบาล พนักงานเทศบาล พนักงานจ้างเทศบาลตำบลท่าวังตาล ประจำปี 2563 หลักสูตรให้ความรู้เพื่อปลุกจิตสำนึกและสร้างค่านิยมต่อต้านการทุจริต ระหว่างวันที่ 22 - 25 มกราคม 2563 เพื่อเป็นการติดตามประเมินผลในการจัดทำโครงการว่าได้บรรลุผลตรงตามวัตถุประสงค์ที่ได้วางไว้หรือไม่ และเพื่อประเมินความพึงพอใจของผู้เข้ารับการฝึกอบรม ซึ่งแบ่งเป็นการแสดงความคิดเห็นเป็น 2 ส่วน ดังนี้

 /1.แบบแสดง.....

-2-

1. แบบแสดงความคิดเห็นในการฝึกอบรม 4 หัวข้อ ได้แก่ 1) ข้อมูลที่ได้ศึกษาดูงาน 2) จุดเด่นและข้อดี 3) ประโยชน์ที่ได้รับ 4) แนวทางที่จะนำมาปรับใช้

2. แบบประเมินโครงการ 4 หัวข้อ ได้แก่ 1) ข้อมูลทั่วไปของผู้เข้าร่วมโครงการ 2) ระดับความรู้ความเข้าใจก่อนและหลังการฝึกอบรม 3) ระดับความพึงพอใจ 4) ความคิดเห็น/ข้อเสนอแนะเพิ่มเติม รายละเอียดโดยสรุปดังนี้

**ส่วนที่ 1 แบบแสดงความคิดเห็นในการฝึกอบรม**

 การแสดงความคิดเห็นในการฝึกอบรม

1. ศึกษาดูงานและรับฟังการบรรยายด้านการดำเนินงานขององค์กรปกครองส่วนท้องถิ่น ภายใต้หลักธรรมาภิบาล การส่งเสริมและป้องกันการทุจริตในองค์กร ณ เทศบาลตำบลหนองพลับ อำเภอหัวหิน จังหวัดประจวบคีรีขันธ์ สรุปผลได้ดังนี้

 1.1 ข้อมูลที่ได้ศึกษาดูงาน

 การดำเนินงานขององค์กรปกครองส่วนท้องถิ่นภายใต้หลักธรรมาภิบาล การส่งเสริมและป้องกันการทุจริตในองค์กร โครงสร้างการปฏิบัติงานและการบริหารงานภายใต้หลัก ธรรมาภิบาล การบริหารจัดการบ้านเมืองที่ดี สามารถนำไปใช้ได้ทั้งภาครัฐและเอกชน การบริหารหน่วยงานภายใต้การส่งเสริมและป้องกันการทุจริตในองค์กร การปกครองบ้านเมือง การจัดการ การควบคุมดูแล กิจการต่างๆ ให้เป็นไปในครรลองธรรม

* 1. จุดเด่น และข้อดี

 การระดมความคิดเห็นจากทุกภาคส่วน ทั้งภาครัฐ และภาคเอกชน การเปิดเผยข้อมูลให้ประชาชนรับรู้ ยอมรับความเห็นต่าง การอุทิศตนของหน่วยงานภาครัฐ เพื่อประโยชน์ส่วนรวม (ขาดทุนคือกำไร)

 1.3 ประโยชน์ที่ได้รับ

 ได้แนวทางที่สามารถนำมาปรับใช้ในการปฏิบัติงานในองค์กร เกิดการเรียนรู้ แนวคิดใหม่ในการปฏิบัติงานไปในทิศทางที่ดีขึ้น ให้เกิดประโยชน์ต่อตนเอง องค์กร และท้องถิ่นมากที่สุด

 1.4 แนวทางที่จะนำมาปรับใช้

 - การเปิดเผยข้อมูล

 - การระดมความคิดเห็นจากทุกภาคส่วน

 - การเสียสละเวลาของบุคลากรภาครัฐ เพื่อประโยชน์ของพื้นที่

1. ศึกษาดูงานและรับฟังการบรรยายการบริหารจัดการหลักธรรมาภิบาลและ การจัดการบ้านเมืองที่ดี รางวัลพระปกเกล้า ประจำปี 2562 ด้านการเสริมสร้างเครือข่ายรัฐ เอกชน และประชาสังคม เพื่อมีส่วนร่วมตรวจสอบการดำเนินงานภาครัฐ ณ เทศบาลเมืองหัวหิน อำเภอหัวหิน จังหวัดประจวบคีรีขันธ์

2.1 ข้อมูลที่ได้ศึกษาดูงาน

 การบริหารจัดการหลักธรรมาภิบาลและการจัดการบ้านเมืองที่ดี การส่งเสริมเครือข่ายภาครัฐ ภาคเอกชน และประชาสังคม เพื่อมีส่วนร่วมตรวจสอบการดำเนินการภาครัฐ ส่งเสริมความรู้ความเข้าใจในการบริหารงานภายใต้ยุค 4.0 ความเจริญด้านเทคโนโลยี และการรักษาสิ่งแวดล้อม

 /2.2 จุดเด่น.....

 -3-

 2.2 จุดเด่น และข้อดี

 การดึงภาคเอกชน (บุคลากรหลังเกษียณ) เข้าร่วมเป็นคณะกรรมการด้านต่างๆ เพื่อขับเคลื่อนองค์กรและภาคเอกชน เช่น ห้างร้าน โรงแรม ฯลฯ ร่วมคิดร่วมสร้าง การจัดเก็บข้อมูลทุกอย่างของพื้นที่เพื่อเป็นฐานในการพัฒนาด้านต่างๆ เมื่อได้ข้อมูลมาแล้วส่งข้อมูลกลับให้ประชาชนได้รับรู้รับทราบ

2.3 ประโยชน์ที่ได้รับ

 ได้แนวทางในการปฏิบัติงานตามหลักการทำงานของเทศบาลเมืองหัวหิน ในเรื่องการดึงทรัพยากรบุคคลในพื้นที่ อาทิเช่น บุคลากร/ข้าราชการหลังเกษียณซึ่งมีองค์ความรู้ในด้านต่างๆร่วมกันพัฒนาพื้นที่ และในเรื่องของการจัดทำฐานข้อมูลของพื้นที่ เพื่อนำข้อมูลที่ได้มาเป็นฐานในการพัฒนาและส่งคืนข้อมูลที่จัดเก็บได้ให้กับชุมชนได้รับรู้รับทราบร่วมกัน เพื่อใช้เป็นแนวทางในการพัฒนาคุณภาพชีวิตและพัฒนาความเข้มแข็งชุมชนท้องถิ่นต่อไป

 2.4 แนวทางที่จะนำมาปรับใช้

 - การมีส่วนร่วมของทุกภาคส่วนเพื่อขับเคลื่อนการพัฒนาท้องถิ่น

 - การจัดเก็บข้อมูลของพื้นที่เพื่อเป็นฐานข้อมูลในการพัฒนา

 - การส่งคืนข้อมูลกลับสู่ชุมชนเพื่อรับรู้รับทราบพัฒนาท้องถิ่นร่วมกัน

 3. ศึกษาดูงานและรับฟังการบรรยายเรื่องป้องกันการทุจริตด้านองค์กรโปร่งใสได้รับรางวัลองค์กรปกครองส่วนท้องถิ่นดีเด่นด้านการป้องกันการทุจริต จากคณะกรรมการป้องกันและปราบปรามการทุจริตแห่งชาติ ณ องค์การบริหารส่วนตำบลถ้ำรงค์ อำเภอบ้านลาด จังหวัดเพชรบุรี

3.1 ข้อมูลที่ได้ศึกษาดูงาน

 การดำเนินงานขององค์การบริหารส่วนตำบลถ้ำรงค์ ในเรื่องของการปฏิรูปการทำงานตามหลักจริยธรรมและคุณธรรมที่ดี หลักการกำกับดูแลปฏิบัติตามกฎระเบียบ ภายใต้หลักการป้องกันการทุจริตด้านองค์กรโปร่งใส ส่งเสริมนโยบายและแนวทางการป้องกันการทุจริตคอร์รัปชั่น

 3.2 จุดเด่น และข้อดี

 การส่งเสริมคุณธรรมจริยธรรมและความโปร่งใสในการปฏิบัติงาน การยอมรับฟังความคิดเห็นจากทุกกลุ่ม การให้และการเปิดเผยข้อมูลให้ประชาชนรับทราบ การดึงทุกภาคส่วนในพื้นที่ให้มีส่วนร่วมในกิจกรรมต่างๆ ของท้องถิ่น

* 1. ประโยชน์ที่ได้รับ

 แนวทางในการทำงานขององค์การบริหารส่วนตำบลถ้ำรงค์ ในเรื่องของการเปิดเผยข้อมูลข่าวสารให้แก่ประชาชน เพื่อความเข้าใจเป้าหมายของการพัฒนา การยอมรับฟังความคิดเห็นจากทุกภาคส่วนเพื่อร่วมพัฒนาท้องถิ่น นำความรู้ที่ได้มาปรับใช้ให้เกิดประโยชน์ต่อตนเอง ต่อองค์กร และต่อท้องถิ่นให้มากที่สุด

 3.4 แนวทางที่จะนำมาปรับใช้

 - นำหลักจริยธรรมและคุณธรรมที่ดี ความโปร่งใสในการปฏิบัติงาน มาปฏิบัติทั้งในชีวิตประจำวันและในการทำงานในองค์กร

 - การมีส่วนร่วมของภาคส่วนต่างๆ การเปิดเผยข้อมูลให้ประชาชนรับทราบ

 - ปฏิบัติตามกฎระเบียบ ภายใต้หลักการป้องกันการทุจริตด้านองค์กรโปร่งใส ส่งเสริมนโยบายและแนวทางการป้องกันการทุจริตคอร์รัปชั่น

 /ส่วนที่ 2.....

 -4-

**ส่วนที่ 2 แบบประเมินโครงการ**

 การวิเคราะห์ผลจากแบบประเมินโครงการฝึกอบรมพัฒนาศักยภาพคณะผู้บริหาร สมาชิกสภาเทศบาล พนักงานเทศบาล พนักงานจ้างเทศบาลตำบลท่าวังตาล ประจำปี 2563 รายละเอียด ผลการประเมิน สรุปได้ดังนี้

**1. ข้อมูลทั่วไปของผู้เข้าร่วมโครงการ**

 1.1 ผู้เข้าร่วมโครงการมีจำนวนทั้งหมด 69 คน เป็นชาย 38 คน คิดเป็นร้อยละ 55.07 เป็นหญิง 31 คน คิดเป็นร้อยละ 44.93

 1.2 ผู้เข้าร่วมโครงการ มีช่วงอายุระหว่าง 20 - 35 ปี จำนวน 22 คน (ร้อยละ 31.88) ช่วงอายุ 36 - 60 ปี จำนวน 42 คน (ร้อยละ 60.87) และอายุ 60 ปีขึ้นไป จำนวน 5 คน (ร้อยละ 7.25)

 1.3 ผู้เข้าร่วมโครงการส่วนใหญ่มีการศึกษาระดับปริญญาตรีขึ้นไป (ร้อยละ 49.28) รองลงมาคือ ระดับมัธยมศึกษา (ร้อยละ 24.64) รองลงมาคือ ระดับอนุปริญญา/ปวส. (ร้อยละ 15.94) และ อื่นๆ (ร้อยละ 10.14)

 **2. ความรู้ความเข้าใจก่อนและหลังการฝึกอบรม**

การกำหนดคะแนน

|  |  |
| --- | --- |
| **ระดับความรู้ความเข้าใจ/ความพึงพอใจ** | **คะแนน** |
| มากที่สุด | 5 |
| มาก | 4 |
| ปานกลาง | 3 |
| น้อย | 2 |
| น้อยที่สุด | 1 |

เกณฑ์การให้น้ำหนักคะแนนในการให้ความหมาย

|  |  |
| --- | --- |
| **ช่วงคะแนนเฉลี่ย** | **ระดับความรู้ความเข้าใจ/ความพึงพอใจ** |
| 4.50 - 5.00 | มากที่สุด |
| 3.50 - 4.49 | มาก |
| 2.50 - 3.49 | ปานกลาง |
| 1.50 - 2.49 | น้อย |
| 1.00 - 1.49 | น้อยที่สุด |

/2.1 ประเมิน....

-5-

2.1 ประเมินความรู้ความเข้าใจก่อนและหลังการฝึกอบรม

 ตาราง 1 จำนวนและร้อยละของความรู้ความเข้าใจของผู้เข้าร่วมโครงการก่อนการฝึกอบรม

|  |  |
| --- | --- |
| **หัวข้อความรู้** | **ระดับความรู้ความเข้าใจ** |
| **5** | **4** | **3** | **2** | **1** |
|  **ก่อนการฝึกอบรม** |
| 1.ความรู้ความเข้าใจเรื่องจิตสำนึกและค่านิยมต่อต้านการทุจริต | 6ร้อยละ 8.70 | 25ร้อยละ 36.23 | 28ร้อยละ 40.58 | 10ร้อยละ 14.49 | - |
| 2.ความรู้ความเข้าใจด้านการบริหารจัดการป้องกันและปราบปรามการทุจริต | 6ร้อยละ 8.70 | 24ร้อยละ 34.78 | 26ร้อยละ 37.68 | 13ร้อยละ 18.84 | - |
| 3.แนวทางและวิธีการปฏิบัติงานที่สุจริตโปร่งใส | 13ร้อยละ 18.84 | 26ร้อยละ 37.68 | 17ร้อยละ 24.64 | 13ร้อยละ 18.84 | - |
| 4.ความคาดหวังในการนำความรู้สู่การปฏิบัติงาน | 8ร้อยละ 11.59 | 36ร้อยละ 52.17 | 18ร้อยละ 26.10 | 7ร้อยละ 10.14 | - |

 จากตาราง 1 พบว่า ก่อนการฝึกอบรมผู้เข้าร่วมโครงการส่วนใหญ่มีความรู้ความเข้าใจเรื่องจิตสำนึกและค่านิยมต่อต้านการทุจริต และมีความรู้ความเข้าใจด้านการบริหารจัดการป้องกันและปราบปรามการทุจริต ในระดับปานกลาง มีแนวทางและวิธีการปฏิบัติงานที่สุจริตโปร่งใสและมีความคาดหวังในการนำความรู้สู่การปฏิบัติงานอยู่ในระดับมาก

|  |  |
| --- | --- |
| **หัวข้อความรู้** | **ระดับความรู้ความเข้าใจ** |
| **5** | **4** | **3** | **2** | **1** |
|  **หลังการฝึกอบรม** |
| 1.ความรู้ความเข้าใจเรื่องจิตสำนึกและค่านิยมต่อต้านการทุจริต | 52ร้อยละ 75.36 | 17ร้อยละ 24.64 | - | - | - |
| 2.ความรู้ความเข้าใจด้านการบริหารจัดการป้องกันและปราบปรามการทุจริต | 50ร้อยละ 72.46 | 19ร้อยละ 27.54 | - | - | - |
| 3.แนวทางและวิธีการปฏิบัติงานที่สุจริตโปร่งใส | 53ร้อยละ 76.81 | 16ร้อยละ 23.19 | - | - | - |
| 4.ความคาดหวังในการนำความรู้สู่การปฏิบัติงาน | 56ร้อยละ 81.16 | 13ร้อยละ 18.84 | - | - | - |

 จากตาราง 2 พบว่า หลังการฝึกอบรมผู้เข้าร่วมโครงการส่วนใหญ่มีความรู้ความเข้าใจเรื่องจิตสำนึกและค่านิยมต่อต้านการทุจริต และมีความรู้ความเข้าใจด้านการบริหารจัดการป้องกันและปราบปรามการทุจริต มีแนวทางและวิธีการปฏิบัติงานที่สุจริตโปร่งใสและมีความคาดหวังในการนำความรู้สู่การปฏิบัติงาน มีระดับความรู้ความเข้าใจเพิ่มขึ้นทุกหัวข้อความรู้โดยอยู่ในระดับมากที่สุด

 /2.2 ความพึงพอใจ....

-6-

 **3. ความพึงพอใจของผู้เข้าร่วมโครงการ**

 ตาราง 3 จำนวนร้อยละและค่าเฉลี่ยความพึงพอใจของผู้เข้าร่วมโครงการ

|  |  |  |  |
| --- | --- | --- | --- |
| **ประเด็น/กิจกรรม** | **ระดับความพึงพอใจ(ร้อยละ)** | **ค่าเฉลี่ย**$$\overbar{x}$$ | **ระดับความพึงพอใจ** |
| **5****มากที่สุด** | **4****มาก** | **3****ปานกลาง** | **2****น้อย** | **1****น้อยที่สุด** |
| 1. วิทยากรมีความรู้ความสามารถในการถ่ายทอดความรู้ | 62.32 | 36.23 | 1.45 | - | - | **4.61** | **มากที่สุด** |
| 2. การเปิดโอกาสให้มีส่วนร่วมในการแสดงความคิดเห็น | 66.67 | 31.88 | 1.45 | - | - | **4.65** | **มากที่สุด** |
| 3. รูปแบบการฝึกอบรม / กิจกรรม | 66.67 | 33.33 | - | - | - | **4.67** | **มากที่สุด** |
| 4. เอกสารประกอบการฝึกอบรม | 62.32 | 37.68 | - | - | - | **4.62** | **มากที่สุด** |
| 5. ความเหมาะสมของระยะเวลาการฝึกอบรม | 68.12 | 28.98 | 2.90 | - | - | **4.57** | **มากที่สุด** |
| 6. สถานที่การจัดฝึกอบรม | 69.57 | 30.43 | - | - | - | **4.70** | **มากที่สุด** |
| 7. ความพึงพอใจต่อการจัดโครงการฝึกอบรมโดยรวม | 72.46 | 26.09 | 1.45 | - | - | **4.71** | **มากที่สุด** |
| **ค่าเฉลี่ยการประเมินความพึงพอใจทั้ง 7 ประเด็นการประเมิน** | **4.65** | **มากที่สุด** |

 จากตาราง 3 พบว่าระดับความพึงพอใจของผู้เข้าร่วมโครงการ ในภาพรวมทั้ง 7 ประเด็น การประเมิน มีคะแนนเฉลี่ยอยู่ในระดับมากที่สุด ( X = 4.65) ซึ่งเมื่อพิจารณาเป็นรายประเด็นพบว่าประเด็นความพึงพอใจต่อการจัดโครงการฝึกอบรมโดยรวมมีคะแนนเฉลี่ยความพึงพอใจสูงสุด โดยมีคะแนนเฉลี่ย X = 4.71 รองลงมาคือประเด็นความพึงพอใจต่อสถานที่การจัดฝึกอบรม โดยมีคะแนนเฉลี่ย X = 4.70 ตามลำดับ

 **4. ผู้เข้าร่วมโครงการฝึกอบรม มีความคิดเห็น/ ข้อเสนอแนะเพิ่มเติม ดังนี้**

- เห็นควรให้มีการจัดฝึกอบรมและเพิ่มพูนศักยภาพของบุคลากรในด้านอื่นๆ ในครั้งต่อไป เพื่อให้บุคลากรมีความรู้เท่าทัน กฎระเบียบ และสังคมโลก เพื่อประโยชน์ในการดำเนินงานบริการสาธารณะให้กับประชาชนในพื้นที่

 - เป็นโครงการฝึกอบรมให้ความรู้ที่ดีอย่างยิ่ง ได้รับความรู้ความเข้าใจและแนวทางในการปฏิบัติตนที่ดี พัฒนาศักยภาพของตน เพื่อประสิทธิภาพในการพัฒนาระบบการทำงานขององค์กรต่อไป

(ลงชื่อ) (ลงชื่อ)

 (นางสาวพรรณี พิบูลย์) (นางสาวนภสุพร ทองหล่อ)

 นักพัฒนาชุมชนชำนาญการ หัวหน้าฝ่ายอำนวยการ

-7-

 ความเห็นของหัวหน้าสำนักปลัด

 ................................................................

 ................................................................

 (ลงชื่อ)..............................................

 (นางดวงใจ เชื้อเจ็ดตน)

 หัวหน้าสำนักปลัด

 ความเห็นของรองปลัดเทศบาลตำบลท่าวังตาล

 ................................................................

 ................................................................

 (ลงชื่อ)...................................................

 (นายจรูญโรจน์ สุทธะนะ)

 รองปลัดเทศบาลตำบลท่าวังตาล

ความเห็นปลัดเทศบาลตำบลท่าวังตาล

.......................................................................

.......................................................................

(ลงชื่อ)............................................... คำสั่งนายกเทศมนตรีตำบลท่าวังตาล

 (นายภาคภูมิ เชื้อสาวะถี) …………………………………………………………

 ปลัดเทศบาลตำบลท่าวังตาล .................................................................

 (ลงชื่อ)...............................................

 (นายอานนท์ สิงห์ตาแก้ว)

 นายกเทศมนตรีตำบลท่าวังตาล

“รายงานผลโครงการฝึกอบรมพัฒนาศักยภาพคณะผู้บริหาร สมาชิกสภาเทศบาล พนักงานเทศบาล พนักงานจ้างเทศบาลตำบลท่าวังตาล ประจำปี 2563 หลักสูตร ให้ความรู้เพื่อปลุกจิตสำนึกและสร้างค่านิยมต่อต้านการทุจริต”